A Bizottság határozata

(1993. június 2.)

a 77/93/EGK tanácsi irányelv egyes rendelkezéseitől a Kanadából származó hőkezelt tűlevelű fákkal kapcsolatos eltérések megállapításának a tagállamok számára történő engedélyezéséről, valamint a hőkezelt fákra alkalmazandó jelzőrendszer részleteinek megállapításáról

(93/365/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a legutóbb a 93/19/EGK irányelvvel [1] módosított, a növények vagy növényi eredetű termékek károsító szervezeteinek a Közösségbe történő behurcolása és a Közösségen belüli elterjedése elleni védekezési intézkedésekről szóló, 1976. december 21-i 77/93/EGK tanácsi irányelvre [2] és különösen annak 14. cikke (3) bekezdése harmadik francia bekezdésére,

tekintettel a tagállamok kérésére,

mivel a 77/93/EGK irányelv rendelkezései értelmében a károsító szervezetek bevitelének kockázata miatt a tűlevelű fák (Coniferales) faanyaga, a Thuja L. faanyagának kivételével, az alábbi formában lévő faanyag kivételével:

- teljes egészében vagy részben ezekből a tűlevelű fákból származó forgács, szemcse, fahulladék vagy faragvány,

- csomagoló ládák, rekeszek vagy dobok,

- rakodólapok, keretezett vagy más szállítólapok,

- alátétfák, távköztartók és tartógerendák,

beleértve az eredeti körkörös felszínét elvesztett faanyagot, és amely az Amerikai Egyesült Államokból, Japánból, Kanadából, Kínából, Koreából és Tajvanról származik, nem hozható be a Közösségbe, kivéve, ha megfelelő, a faanyag közepét 30 percen át legalább 56 °C-ra felmelegítő hőkezelést végeztek rajta és a fenti irányelv 7. vagy 8. cikke szerinti igazolásokat mellékelték hozzá;

mivel a Kanadából származó tűlevelű fák faanyagának behozatala a Közösségbe folyamatos; mivel ebben az esetben a növény-egészségügyi tanúsítványok kibocsátása a fenti országban nem általános; mivel a faanyagra alkalmazandó jelzőrendszer részleteit létre kell hozni annak megerősítése céljából, hogy a faanyag átesett az előírt, a faanyag közepét 30 percen át legalább 56 °C-ra felmelegítő hőkezelésen;

mivel a Bizottság Kanada esetében az általa szolgáltatott információk alapján megállapította, hogy hivatalosan jóváhagyott és felügyelt hőkezelési ellenőrzési programot hoztak létre annak biztosítására, hogy a faanyag a kérdéses károsító szervezetek (Bursaphelenchus xylophilus és hordozói) hőpusztulásának elérése érdekében jóváhagyott hőkamrákban 30 percen át legalább 56 °C maghőmérsékleten történő hőkezelésen essen át; mivel a kérdéses károsító szervezetek elterjedésének veszélye csökken, amennyiben a faanyaghoz mellékelik a program keretében kiadott "Tanúsítvány mesterséges hőkezelésről" okmányt;

mivel a Bizottság biztosítja, hogy Kanada a rendelkezésére bocsátja a hőkezelési ellenőrzési program működésének értékeléséhez szükséges valamennyi műszaki adatot;

mivel ezt az engedélyt legkésőbb 1995. április 1-jéig felül kell vizsgálni;

mivel e határozat rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A tagállamok engedélyt kapnak, hogy a (2) bekezdésben meghatározott feltételek mellett a Kanadából származó tűlevelű fákból származó faanyag esetében, amennyiben azok átestek a megfelelő hőkezelésen, eltérjenek a 77/93/EGK irányelv 7. cikke (2) bekezdésének és 12. cikke (1) bekezdése b) pontjának rendelkezéseitől.

(2) A következő feltételeket kell teljesíteni:

a) a fát az Agriculture Canada által a hőkezelési ellenőrzési programban történő részvétel szempontjából minősített és ellenőrzött fűrésztelepeken kell előállítani, vagy megfelelő létesítményekben kezelni;

b) a fát 30 percen át minimum 56 °C maghőmérsékleten kell hőkezelni az Agiculture Canada által e célra jóváhagyott független vizsgáló szervezet részéről megvizsgált, értékelt és jóváhagyott hőkamrákban; az egyes tételek említett kezelésének időtartamát és hőmérsékletét fel kell jegyezni, és meg kell őrizni;

c) a b) pontban említett értékelést olyan módszer használatával kell elvégezni, amelynek segítsévégel meghatározzák az ahhoz szükséges időtartamot, hogy a fa maghőmérsékletét a legrosszabb körülmények között is 30 percen át minimum 56 °C-on tartsák; ennek megfelelően kezelési ütemtervet állapítanak meg minden hőkamrához;

d) a b) pontban említett hőkamráknak hitelesített berendezéssel kell rendelkezniük, amely rögzíti a kezelés alatt elért hőmérsékletet; ezt a berendezést a b) pontban említett vizsgáló szervezetnek szintén értékelnie kell;

e) a b) pontban meghatározott feltételek teljesülése esetén az a) pontban említett fűrésztelep kijelölt képviselője által vagy annak felügyelete mellett szabványosított jelölést kell elhelyezni minden köteg egyik hosszanti oldalának jobb felső negyedében;

f) az Agriculture Canada által az e célra jóváhagyott és ellenőrzött program alapján az adott célra minősített és felhatalmazott hivatalos minősítő ügynökségek létrehoznak egy ellenőrzési rendszert annak biztosítására, hogy az a)–e) pontban meghatározott feltételek teljesüljenek;

g) az ellenőrzési rendszer rendelkezik az Agriculture Canada ellenőreiről, akik az a) pont szerinti minősített fűrésztelepek felügyeletét és a szállításokat megelőző eseti ellenőrzéseket végzik;

h) a faanyaghoz csatolni kell a "Tanúsítvány hőkamrában történt hőkezelésről" okmányt, amely az a) pont szerinti programnak megfelelően szabványosított, és amely megegyezik az e határozat mellékletében található mintával, valamint amelyet a programban való részvételhez az Agriculture Canada által jóváhagyott fűrésztelepek nevében az erre jogosult személy állított ki.

2. cikk

A tagállamok a 77/93/EGK irányelv 14. cikkének (5) bekezdésében megállapított rendelkezések sérelme nélkül értesítik a Bizottságot és a többi tagállamot az e határozat alapján behozott minden olyan szállítmányról, amely nem felel meg az 1. cikk (2) bekezdésének e) és h) pontjában meghatározott feltételeknek.

3. cikk

Az 1. cikkben adott engedély 1993. június 1-jétől érvényes. Az engedélyt visszavonják, ha megállapítást nyer, hogy az 1. cikk (2) bekezdésében megállapított feltételek nem elegendőek a károsító szervezetek behozatalának megelőzéséhez, vagy a feltételeket nem tartották be. Az engedélyt legkésőbb 1995. április 1-jéig felül kell vizsgálni.

4. cikk

Ennek a határozatnak a tagállamok a címzettjei.

Kelt Brüsszelben, 1993. június 2-án.

a Bizottság részéről

René Steichen

a Bizottság tagja

[1] HL L 96., 1993.4.22., 33. o.

[2] HL L 26., 1997.1.31., 20. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO

+++++ TIFF +++++

+++++ TIFF +++++

--------------------------------------------------